ফের ভারতীয় জলসীমায় বাংলাদেশি ট্রলার আটক, ধৃত ১৫ বাংলাদেশি মৎস্যজীবী

ফ্রেজারগঞ্জ: ফের ভারতীয় জলসীমায় বাংলাদেশি ট্রলার আটক। আটক করল ভারতীয় উপকূল রক্ষা বাহিনী। ‘এফবি আল্লাহ মালিক’ নামের একটি বাংলাদেশি ট্রলারসহ ১৫ জন মৎস্যজীবীকে আটক করে ভারতীয় উপকূল রক্ষী বাহিনী। রবিবার রাতে ভারতীয় জলসীমার ভেতরে ট্রলারটিকে সন্দেহজনকভাবে ঘোরাফেরা করতে দেখে আটক করা হয়েছে বলে জানা গিয়েছে।

​এই ট্রলার সহ আটক হওয়া ১৫ জন বাংলাদেশি মৎস্যজীবীকে সোমবার সকালে ওই ট্রলার-সহ দক্ষিণ ২৪ পরগনার ফ্রেজারগঞ্জ বন্দরে নিয়ে আসা হয়। ভারতীয় উপকূল রক্ষা বাহিনীর তরফে তাদের ফ্রেজারগঞ্জ উপকূল থানার পুলিশের হাতে তুলে দেওয়া হয় বলে সূত্রের খবর। পুলিশ ধৃত ১৫ জন বাংলাদেশী মৎস্যজীবীর বিরুদ্ধে অবৈধ অনুপ্রবেশ এবং ভারতীয় জলসীমার ভিতরে অবৈধভাবে মৎস্য আরোহণের মামলা রুজু করে তাদের কাকদ্বীপ মহকুমা আদালতে পেশ করবে।

আরও পড়ুন: নির্দিষ্ট ঠিকানায় ভোটারদের হদিশ নেই, ফর্ম না দিয়েই ফিরতে হচ্ছে BLO-দের

​উল্লেখ্য, গত নভেম্বর মাসেও একই অভিযোগে ৪টি বাংলাদেশি ট্রলারসহ ১০৭ জন বাংলাদেশী মৎস্যজীবীকে আটক করেছিল  ভারতীয় উপকূল রক্ষা বাহিনী। সেই ১০৭ জন বাংলাদেশি মৎস্যজীবী ভারতীয় জেলে বন্দী রয়েছে। এরইমধ্যে ফের আটক।  একদিকে রাজ্যের এসআইআর আবহ, অন্যদিকে বাংলাদেশের বর্তমান উত্তপ্ত পরিস্থিতির মধ্যে বারবার এই ধরনের অবৈধ অনুপ্রবেশের ঘটনা উপকূলের নিরাপত্তা নিয়ে নতুন করে প্রশ্ন উঠছে।

দেখুন খবর: